CELEX: 62017TN0245
Language: fi
Date: 2017-04-24 00:00:00
Title: Asia T-245/17: Kanne 24.4.2017 – ViaSat v. komissio

3.7.2017   
            
            
               FI
            
            
               Euroopan unionin virallinen lehti
            
            
               C 213/33
            
         Kanne 24.4.2017 – ViaSat v. komissio
   (Asia T-245/17)
   (2017/C 213/45)
   Oikeudenkäyntikieli: englanti
   
      Asianosaiset
   
   
      Kantaja: ViaSat, Inc. (Carlsbad, Kalifornia, Yhdysvallat) (edustajat: asianajajat E. Righini, J. Ruiz Calzado, ja A. Aresu)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               ottamaan kanteen tutkittavaksi
            
         
               —
            
            
               toteamaan, että komissio on jättänyt toimimatta SEUT 265 artiklan kolmannessa kohdassa tarkoitetulla tavalla
            
         
               —
            
            
               vaihtoehtoisesti kumoamaan SEUT 263 artiklan toisen ja neljännen kohdan nojalla kokonaan tai osittain komission päätöksen, joka sisältyi kahteen sen kantajalle lähettämään 14. ja 21.2.2017 päivättyyn kirjeeseen
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, joka perustuu komission toimimatta jättämiseen ja jonka mukaan komissio jätti tekemättä päätöksen, jolla estetään 2 GHz:n taajuuden käyttö muulla tavoin.
               
                           —
                        
                        
                           Kantajan mukaan komissio on sääntöjenvastaisesti jättänyt päättämättä, että 2 GHz:n mobiilien satelliittipalvelujen taajuuden käyttö ensisijaisesti maanpäällisiin verkkoihin muodostaa olennaisen muutoksen 2 GHz:n taajuuden käytössä, joka on yhdenmukaistettu ja jaettu tarjouskilpailun perusteella EU:n laajuiseesti unionin valintamenettelyn mukaisesti. Komission olisi kantajan mukaan tullut toimia vastuullisesti ja tehdä päätös, jolla estetään kansallisia sääntelyviranomaisia sallimasta Inmarsatin käyttävän 2 GHz:n taajuutta ensisijaisesti ilmasta maahan käytettäviin tarkoituksiin, eikä ensisijaisesti satelliittiverkoston mobiileihin satelliittipalveluihin EU:n kyseisiä palveluita koskevien päätösten mukaisesti.
                        
                     
         
               2)
            
            
               Toinen kanneperuste, joka perustuu komission toimimatta jättämiseen ja jonka mukaan komissio ei toteuttanut toimia estääkseen sisämarkkinoiden pirstoutumisen.
               
                           —
                        
                        
                           Kantajan mukaan komission velvollisuutena on käyttää sillä olevaa toimivaltaa estääkseen vaaran Euroopan laajuisten mobiilien satelliittipalveluiden, joilla tarjotaan yleisesti kattava yhteys, sisämarkkinoiden pirstoutumisesta, joka aiheutuisi, jos eräät kansalliset sääntelyviranomaiset päättävät omasta aloitteestaan sallia tietyn yhtiön käyttävän 2 GHz:n taajuutta uusiin käyttötarkoituksiin. Se, ettei komission ryhtynyt toimiin vastauksena kantajan kirjeeseen, jossa tällaisia toimia pyydettiin, eikä vastauksena kansallisten sääntelyviranomaisten pyyntöihin ohjauksesta, on lisännyt vaaraa siitä, että eräät jäsenvaltiot sallivat 2 GHz:n taajuuden käyttämisen uusiin käyttötarkoituksiin.
                        
                     
         
               3)
            
            
               Kolmas kanneperuste, joka on esitetty vaihtoehtoisesti kumoamisvaatimuksen tueksi ja joka perustuu komission väitetysti tekemiin tulkintavirheisiin.
               
                           —
                        
                        
                           Komission edellä mainittuihin 14. ja 21.2.2017 päivättyihin kirjeisiin sisältynyt päätös on kumottava, koska komissio tulkitsi virheellisesti i) säännöksiä, joilla määritetään sen toimivalta mobiilien satelliittipalveluiden taajuuksien yhdenmukaistamisessa, ii) sen sillä olevan velvollisuuden laajuutta, jonka mukaan sen on varmistettava käsiteltävään asiaan sovellettavien unionin julkisia hankintoja koskevien yleisperiaatteiden täysimääräinen noudattaminen, iii) sen velvollisuutta estää jäsenvaltioiden tekemien päätösten väliset eroavaisuudet ja varmistaa, että Euroopan laajuisten mobiilien satelliittipalveluiden, joilla tarjotaan yleisesti kattava yhteys, sisämarkkinat eivät pirstaloidu ja iv) sillä olevan sen velvollisuuden ulottuvuutta, jonka mukaan sen on toimittava vilpittömässä yhteistyössä auttaakseen jäsenvaltioita toteuttamaan niillä perussopimusten nojalla olevat tehtävät.